जिस महिला ने मकान मांगा, निगम ने उसे मृत बता दिया
प्रकाश नगर में रहने वाली रेशम बाई पति वारजी, आदिवासी है और बीपीएल सूची में उसका नाम दर्ज है। रेशम बाई ने पिछले दिनों नगर निगम में पीएम आवास योजना में आवेदन दिया था। आवेदन की जांच में महिला को ही मृत बता दिया।
रेशम बाई नगर निगम पहुंचीं तो बताया रिकॉर्ड में आप जिंदा ही नहीं हो। इस पर रेशम बाई मंगलवार दोपहर कलेक्टर की जनसुनवाई में पहुंचीं। एडीएम डॉ. कैलाश बुंदेला समस्या सुन रहे थे। उन्होंने रेशम बाई से बात की और निगम आयुक्त एस. के. सिंह को फोन पर महिला के प्रकरण की जांच करने व पात्र होने की दशा में आवास योजना का लाभ देने के निर्देश दिए। मंगलवार को कलेक्टर कार्यालय के सभाकक्ष में आबकारी दुकानों की नीलामी चल रही थी लिहाजा कलेक्टर कक्ष के बाहर कोर्ट में जनसुनवाई की गई।
hin_Deva hin_Deva hin_Deva